CELEX: 32017R2153
Language: el
Date: 2017-11-20 00:00:00
Title: Εκτελεστικός κανονισμός (ΕΕ) 2017/2153 του Συμβουλίου, της 20ής Νοεμβρίου 2017, για την εφαρμογή του κανονισμού (ΕΕ) αριθ. 269/2014 του Συμβουλίου σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

21.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 304/3
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2153 ΤΟΥ ΣΥΜΒΟΥΛΊΟΥ
   της 20ής Νοεμβρίου 2017
   για την εφαρμογή του κανονισμού (ΕΕ) αριθ. 269/2014 του Συμβουλίου σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 269/2014 του Συμβουλίου, της 17ης Μαρτίου 2014, σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1), και ιδίως το άρθρο 14 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 17 Μαρτίου 2014, το Συμβούλιο εξέδωσε τον κανονισμό (ΕΕ) αριθ. 269/2014.
            
         
               (2)
            
            
               Μετά από τη διεξαγωγή κυβερνητικών εκλογών από τη Ρωσική Ομοσπονδία στην παρανόμως προσαρτηθείσα πόλη της Σεβαστούπολης στις 10 Σεπτεμβρίου 2017, το Συμβούλιο κρίνει ότι πρέπει να προστεθεί ένα πρόσωπο στον κατάλογο των προσώπων, οντοτήτων και φορέων που υπόκεινται σε περιοριστικά μέτρα ως έχει στο παράρτημα I του κανονισμού (ΕΕ) αριθ. 269/2014.
            
         
               (3)
            
            
               Το παράρτημα I του κανονισμού (ΕΕ) αριθ. 269/2014 θα πρέπει συνεπώς να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το πρόσωπο που περιέχεται στο παράρτημα του παρόντος κανονισμού προστίθεται στον κατάλογο του παραρτήματος Ι του κανονισμού (ΕΕ) αριθ. 269/2014.
   Άρθρο 2
   Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Νοεμβρίου 2017.
      
         
            Για το Συμβούλιο
         
         
            H Πρόεδρος
         
         M. REPS
      
   
   
      (1)  ΕΕ L 78 της 17.3.2014, σ. 6.
   
      ΠΑΡΑΡΤΗΜΑ
      
         Κατάλογος προσώπων τα οποία αναφέρονται στο άρθρο 1
      
      
         
                      
                  
                  
                     Ονοματεπώνυμο
                  
                  
                     Πληροφορίες ταυτοποίησης
                  
                  
                     Αιτιολογία
                  
                  
                     Ημερομηνία καταχώρισης
                  
               
                     «161.
                  
                  
                     Dmitry Vladimirovich OVSYANNIKOV
                     (Дмитрий Владимирович Овсянников)
                  
                  
                     Ημερομηνία γέννησης: 21.2.1977
                     Τόπος γέννησης: Ομσκ, ΕΣΣΔ
                  
                  
                     “Κυβερνήτης της Σεβαστούπολης”.
                     Ο Ovsyannikov εξελέγη “Κυβερνήτης της Σεβαστούπολης” στις εκλογές της 10ης Σεπτεμβρίου 2017, οι οποίες διοργανώθηκαν από τη Ρωσική Ομοσπονδία στην παρανόμως προσαρτηθείσα πόλη της Σεβαστούπολης.
                     Στις 28 Ιουλίου 2016, ο Πρόεδρος Πούτιν τον διόρισε υπηρεσιακό “Κυβερνήτη της Σεβαστούπολης”. Υπό αυτή την ιδιότητα έχει εργαστεί για την περαιτέρω ενσωμάτωση της παρανόμως προσαρτηθείσας Κριμαϊκής Χερσονήσου στη Ρωσική Ομοσπονδία και έχει καταστεί υπεύθυνος για την ενεργό υποστήριξη και υλοποίηση ενεργειών ή πολιτικών που υποσκάπτουν ή απειλούν την εδαφική ακεραιότητα,κυριαρχία και ανεξαρτησία της Ουκρανίας.
                     Το 2017 προέβη σε δημόσιες δηλώσεις υπέρ της παράνομης προσάρτησης της Κριμαίας και της Σεβαστούπολης και με αφορμή την επέτειο του παράνομου “δημοψηφίσματος στην Κριμαία” τίμησε τη μνήμη των βετεράνων των επονομαζόμενων “μονάδων αυτοάμυνας”, οι οποίες διευκόλυναν την ανάπτυξη ρωσικών δυνάμεων στην Κριμαϊκή Χερσόνησο κατά την περίοδο πριν από την παράνομη προσάρτησή της από τη Ρωσική Ομοσπονδία και κάλεσε την Σεβαστούπολη να γίνει η Δυτική πρωτεύουσα της Ρωσικής Ομοσπονδίας.
                  
                  
                     21.11.2017»